Շենգավիթը բացառիկ բնակավայր է, մ.թ.ա. երրորդ հազարամյակի քաղաքատեղի: Շենգավիթի բնակիչներն ապրել են քարակերտ, աղյուսաշեն տներում, որոնց հատակը սալարկված էր: Երեւանի տարածքի ամենահնագույն բնակավայրերից է Երեւանյան լճի ձախ ափին գտնվող բլուրը` շրջապատված քառանկյուն աշտարակներ ունեցող պարսպով: Ավելի վաղ` անցած դարակեսին սկսված պեղումները շարունակվեցին 2000 թվականին, Շենգավիթի համայնքի ղեկավարի նախաձեռնությամբ: Նախկին պեղումների ընթացքում բացված մ.թ.ա. VI-II հազարամյակների մշակութային չորս հաջորդական շերտերում հայտնաբերվել են պղնձե եւ քարե գործիքներ, ոսկրե եւ պղնձե նետասլաքներ, ոսկե եւ արծաթե զարդեր: